Framkvæmdastjóri samtaka atvinnulífsins segir aðfinnslur Samkeppniseftirlitsins á því að hagsmunasamtök í atvinnulífinu blandi sér í opinbera umræðu um verðlag fjarstæðukenndar.
Samkeppniseftirlitið brýndi í gær fyrir forsvarsfólki hagsmunasamtaka í atvinnulífinu að taka ekki þátt í umfjöllun um verðlagningu eða markaðshegðun fyrirtækja. Í tilkynningu eftirlitsins er slík umfjöllun hagsmunasamtaka vegna yfirvofandi verðhækkana sökum hækkunar hrávöruverðs gagnrýnd. Hækkun aðfanga eigi ekki sjálfkrafa að hækka vöruverð.Samkeppniseftirlitið segir ákvæði samkeppnislaga setja hagsmunasamtökum skorður við hagsmunagæslu sem þurfi því að fara varlega þegar umræða þeirra og fræðsla geti haft áhrif á markaðshegðun. Samtök atvinnulífsins, Viðskiptaráð Íslands og Bændasamtök Íslands hafa svarað þessu fullum hálsi. Halldór Benjamín Þorbergsson er framkvæmdastjóri SA.
Ég vil meina að þessi dæmalaus yfirlýsing Samkeppniseftirlitsins sé heimóttarleg og fjarstæðukennd í senn og veki upp spurningar en hún svarar. Við erum mjög hugsi yfir þessu og mér finnst þessi yfirlýsinga vera áfellisdómur yfir Samkeppniseftirlitinu og því ekki sæmandi. Eru þeir ekki bara að sinna sínu hlutverki og starfi? Við teljum þá vera komna langt út fyrir sitt lögbundna hlutverk eins og teljum að Samkeppniseftirlitið sé að marka nýja braut og komið út fyrir lögbundið hlutverk sitt.
Hann segir hagsmunasamtök reglulega tjá sig opinberlega um efnahagsþróun.
Það getur undir neinum kringumstæðum falið í sér brot á lögum um samkeppnisreglur og við höfnum þeirri túlkun Samkeppniseftirlitsins að öllu leiti.
Framkvæmdastjóri Samtaka atvinnulífsins segir Samkeppniseftirlitið vera komið út fyrir hlutverk sitt með því að gagnrýna hagsmunasamtök fyrir að taka þátt í opinberri umræðu um verðlagningu .